Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10785

2. Megjegyzés: A FL 290 és FL 410 között 300 méter (1000 láb) csökkentett függőleges elkülönítési minimum alkalmazására kijelölt légtérben szükséges légijármű berendezésekre vonatkozó útmutatás a következő kézikönyvben található: 300 méter (1000 láb) függőleges elkülönítési minimum (VSM) bevezetése FL 290 és FL 410 repülési szintek között (Doc 9574). 7.2.9 A műszeres időjárási körülmények között végrehajtott leszállással tervezett repülések esetében a repülőgépet olyan rádió berendezéssel szereljék fel, amely alkalmas az irányvezetést biztosító rádiójelek vételére egy olyan pontig, ahonnan a leszállás látással végrehajtható. Ez a rádió berendezés képes legyen az irányvezetés biztosítására minden olyan tervezett leszállási valamint bármely kijelölt kitérő repülőtéren, ahol műszeres időjárási körülmények között történő leszállás végrehajtását tervezik. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes